cyanic-selkie/wikianc huggingface dataset:
Mona Evjen
Mona Evjen (født 13. februar 1955) er en norsk tidligere friidrettsutøver fra Bodø.
Evjen var i mange år Norges beste kvinnelige sprinter. I illegg til total dominans på 100 meter og 200 meter, hevdet hun seg også godt på 400 meter. Med 21 individuelle NM-titler er hun en av de mestvinnende friidrettsutøvere i Norge og har nesten like mange stafettgull. Hennes personlige bestetid på 200 meter, satt i august 1982, var norsk rekord helt til 2012, da Ezinne Okparaebo løp på 23,30. I tillegg var hun med på lagene som fortsatt holder norgesrekordene på 100, 200 og 400 meter stafett.
Til tross for sin suksess i Norge nådde hun aldri helt opp i internasjonal sammenheng og kom aldri lenger enn til en semifinale i EM i 1982.
Stefan av Liège
Stefan av Liège (fransk: Etienne de Liège, eller Stefan av Tongeren; født før 850; død 16. mai 920) var fra 903 til 920 biskop av Liège. Han forøkte bispedømmets verdslige besittelser og spilte en rolle som forbindelse mellom vest- og østfrankerriket. Han var blant sin tids viktigste fremmere av åndelig musikk og komponerte også selv. Han skrev også den hellige Lamberts Vita.
Bakgrunn
Han var av adel beslektet med karolingerne, og var blant annet i slekt med Karl den enfoldige. Senere ble det feilaktig tilskrevet ham slektskap med den hellige Gérard de Brogne. Han ble oppdratt i Metz og så på Karl den skalledes hoffskole.
Det er fra ca. 888 belagt at han var domkannik i Metz. Senere fikk han abbediene Saint-Mihiel ved Verdun, Saint-Evre i Toul og i Moustier-sur-Sambre i besittelse.
Biskop
I 903 ble han valgt til biskop av Liège, uten å måtte oppgi sine abbedier. Kong Ludvig barnet bekreftet i 907 biepedommets eierskap over abbediet Fosses. Kong Ludvig bekreftet i 908 også hertug Zwentibolds og kong Arnulfs skjenkelser til hans forgjengere. Det gjaldt blant annet abbediet Lobbes og dessuten Theux. Han gav ham også toll- og myntrett i Maastricht. Kongen skjenket ham også mer. Karl den endoldige gav han abbediene Hastières og Saint-Rombaud i Mechelen og forsten Theux. Til dette var knyttet rettsmyndigheten over alle steder i hele skogområdet.
Han var med på translasjonen av den hellige Eugens levninger til Brodge. Han innførte treenighetsfesten i sitt bispedømme, og skrev selv fsanker, antifoner og responsorier til denne festen. Han skrev også den hellige Lamberts Vita. Fra ham stammer også Liber capitularis, en ny slags korbok.
Han ble gravlagt i Saint-Lambert i Lièges krypt. Det ble strid om hvem som burde etterfølge ham.
Fylkesvei 6504
Fylkesvei 6504 (Fv6504) går mellom Å og Stene i Orkland kommune.
Før Trøndelag fylke ble opprettet 1. januar 2018 hadde veien betegnelsen fylkesvei 500 (Sør-Trøndelag).
Island Girl
«Island Girl» er en sang av den britiske sangeren Elton John, utgitt som den første single fra hans tiende album Rock of the Westies (1975).
Sangen nådde førsteplass på Billboard Hot 100 og nummer fjorten på UK Singles Chart. Den ble sertifisert gull den 12. april 1975 og platina den 13. september 1995 av Recording Industry Association of America.
B-siden av singlen «Sugar on the Floor» ble skrevet av Kiki Dee, som ville gå på duett med Elton ved en rekke anledninger, spesielt med singlen «Don't Go Breaking My Heart» fra 1976.
Ola Teigen
Ola Teigen er navnet til flere personer:
The Cats of Copenhagen
«The Cats of Copenhagen» er en posthumt utgitt novelle skrevet av den irske forfatteren James Joyce og illustrert av den amerikanske artisten Casey Sorrow. Novellen ble skrevet i 1936 for barnebarnet Stephen James Joyce, men ble ikke utgitt før i 2012, da Joyces arbeid falt i det fri i noen land. Fortellingen beskriver byen København, hvor «ting ikke er slik de ser ut til», og man er kritiske til «fat cats» (engelsk term for rike og innflytelsesrike personer) og andre autoriteter.
Utgivelser
Ithys Press publiserte sin kunstutgave av The Cats of Copenhagen i januar 2012. Denne versjonen inneholder Casey Sorrows opprinnelige pennetegninger, og er tegnet av Michael Caine. Innbindingen er gjort av Christopher Rowlatt, og den omfatter håndlaget papirmarmorering.
Utgivelsen skapte kontrovers da Fritz Senn i den Zürich-baserte James Joyce-stiftelsen uttrykte skuffelse over at bokmanuset hadde blitt hentet fra et brev som var i stiftelsens eie uten konsultasjon eller diskusjon.
Simon & Schusters Scribner Division utga den for første gang i USA den 16. oktober 2012.
Den første utgaven på italiensk, «I gatti di Copenhagen», kom på forlaget Giunti Editore 24. oktober 2012.
Psichogios Publications stod for den greske utgaven, «ΟΙ ΓΑΤΕΣ ΤΗΣ ΚΟΠΕΓΧΑΓΗΣ», 30. oktober 2012.
I november 2012 ga Gyldendal ut den danske versjonen, «Københavnerkatte».
Frits Flinkevleugel
Frederik Arnoldus Flinkevleugel (født 3. november 1939 i Amsterdam i Nederland, død 10. april 2020 samme sted) var en nederlandsk fotballspiller.
Flinkevleugel var foresvarsspiller, høyreback; han spilte for DWS og FC Amsterdam. Han vant det nederlandske masterskapet i 1964 med DWS. Han spilte for landslaget fra 1964 til 1967.
Flinkevleugel døde av COVID-19 den 10. april 2020 i en alder av 80 år.
Buenos Aires (andre betydninger)
Navnet eller begrepet Buenos Aires har flere betydninger:
Flores
Navnet eller begrepet Flores har flere betydninger:
Cellulitis
Cellulitis er en diffus betennelse i bindevevet, med alvorlig betennelse i dermal- og underhudslaget av huden. Cellulitis må ikke forveksles med cellulitter. Cellulitis kan være forårsaket av normal hudflora eller eksogene bakterier, og oppstår ofte der huden tidligere har blitt brutt: sprekker i huden, kutt, blemmer, forbrenninger, insektbitt, kirurgiske sår, eller områder der intravenøse kateter har vært satt inn. Huden i ansiktet eller nedre del av beina er vanligvis berørt av denne infeksjonen, men cellulitis kan også oppstå på andre deler av kroppen.
Daniel S. Kemp
Daniel Schaeffer Kemp (født 20. oktober 1936 i Portland i Oregon i USA, død 2. mai 2020 ved Concord i Massachusetts) var en amerikansk kjemiker og universitetsprofessor ved Massachusetts Institute of Technology (MIT) i Cambridge i Massachusetts.
Liv og virke
Daniel Kemp studerte kjemi til bachelorgraden (1958) ved Reed College. Hans doktorarbeid (1964) innen organisk kjemi ved Harvard University skrev ghan underei Robert B. Woodward om The N-ethylbenzisoxazolium cation. I 1968 fikk han forskningsstipend fra Alfred P. Sloan Foundation.
Han døde i mai 2020 i en alder av 85 år av COVID-19 nær Concord i Massachusetts.
Finstruktur
Innen atomfysikk beskriver finstruktur splittingen av spektrallinjens atomer på grunn den såkalte spinnbanekoblingen for elektronene. I henhold til Bohrs atommodell, beveger elektronene seg i en ellipseformet bane rundt kjernen på samme tid som det roterer rundt sin egen akse. Disse to rotasjonene kan være av samme retning eller av motsatt retning, og dette fører til ulike energitilstander for elektronet. Ved å splitte opp en spektrallinje, kan denne energiforskjellen påvises. Denne oppsplittingen blir kalt finstruktur.
Jarmund Øyen Kvernstuen
Jarmund Øyen Kvernstuen (født 29. juni 2000) er en norsk fotballspiller som spiller for.
Han ble tatt opp i a-stallen i 2019-sesongen, og ble sammen med lagkamerat Davod Arzani tilbudt proffkontrakt som trådte i kraft fra 1. august samme år. Debuten for Ham-Kam kom mot Aalesunds FK på bortebane den 28. august.
Calea Ferată din Moldova
Calea Ferată din Moldova (CFM) (rumensk for «Moldovas statsbaner») er den eneste jernbaneoperatøren i Moldova som er ansvarlig for gods- og passasjertransport. Selskapet er statseid, og har også ansvar for vedlikehold av landets jernbanenettverk. Hovedstaden Chișinău er hovedsete for CFM. CFM er etterfølgeren til MZhD, som var en underavdeling tilhørende Sovjetunionens statsbaner. Den samlede lengden på jernbanenettet som opereres av CFM per 2009 er 1 232 km, hvorav 1 218 km er bredspor (1 520 mm) og 14 km er normalspor (1 435 mm). Hele nettverket er enkeltsporet og ikke elektrifisert. Moldovas jernbanenett grenser mot det rumenske jernbanenettet i vest, og her er det sporbrudd (1 520 mm / 1 435 mm). I øst grenser det mot det ukrainske jernbanenettverket.
Historie
I 1875 ble banen mellom Chișinău, Cornești og Ungheni åpnet, og en forbindelse til Romania hadde nå blitt opprettet.
Paulão (angolansk fotballspiller)
Paulo António Alves (født 22. oktober 1969, død 17. august 2001), kjent som Paulão, var en angolansk fotballspiller som spilte midtbane.
Paulão ankom portugisisk fotball i 1994, da han signerte for Vitória Setúbal. Han spilte nitten kamper og scoret ett mål i 1994/95-sesongen for Vitória som endte siste på tabellen. Etter nedrykket med Vitória ble han hentet til storklubben. I den første sesongen for Benfica spilte han atten kamper og scoret tre mål. Påfølgende sesong fikk han bare spille fem seriekamper. Han signerte så for nyopprykkede, hvor han tilbragte én sesong med tre mål scoret på tretten spilte seriekamper. Derfra gikk han ned en divisjon til Espinho, hvor han spilte tre sesonger før han vendte hjem til angolansk seriefotball.
Calea Ferată din Moldova
Politisk engasjement
CFMs personell består hovedsakelig av russisktalende, russisk er det språket som blir brukt i jernbanedriften. Bemerkelsesverdig var CFMS konsernsjef Miron Gagauz, som holdt stillingen som transportminister, ettersom han var en av få regjeringsmedlemmer som ikke kunne snakke Moldovas offisielle språk. Tradisjonelt har CFM hatt gode forbindelser til Moldovas kommunistparti. I 2009 signerte selskapets ansatte et brev hvor de fordømte opposisjonsgruppens protester etter parlamentsvalget. De beskrev hendelsen som «et forsøk på å bringe kaos i landet og ødelegge alt det positive som hadde blitt bygd av dagens regjering», hevdet at «valget ble utført i samsvar med internasjonale normer og nasjonal lov om valg» og at «kommunistenes seier er en logisk følge av partiets åtte år lange opphold i makt», uttrykte «full støtte til den folkevalgte makten» og gikk for at «de ansvarlige måtte straffes».
Jernbaneforbindelser til naboland
Mellom Moldova og Romania er det sporbrudd ettersom Romania bruker normalspor. Den viktigste kryssingen (inkludert boggibytte) er Ungheni-Iași, og to andre krysningspunkter er Cantemir-Falciu og Giurgiulești-Galați. Internasjonale passasjertog kjører til București, Kiev, Minsk, St. Petersburg og Moskva.
Moldova har jernbaneforbindelser til følgende land:
Nesbrua
Nesbrua er ei veibru som fører over Namsen i Grong kommune i Trøndelag.
Den er bygget i 2013 og fører vei E6 over Namsen. Den er 220 meter lang og det lengste spennet er 84 meter.
Brua erstatter gamle Nesbrua som ble bygget langt tidligere og førte E6 over Namsen knapt 200 m lenger sør.
The Sign of the Spade
The Sign of the Spade er en amerikansk stumfilm fra 1916, regissert av Murdock MacQuarrie.
Vernissasje
Vernissasje (fra fransk vernisser, å fernissere) er en noe uformell åpning av en maleriutstilling, gjerne dagen før den offisielle åpningen. Begrepet er vanlig brukt også for den offisielle åpningen. Et relatert begrep er privat visning, men det er ikke nødvendigvis knyttet til en pre premiere.
Historisk kommer begrepet fra samlinger utstillende malere på Salongen i Paris hadde i forkant av sine utstillinger. De inviterte da med seg en person til å se på utstillingen mens kunstnerne foretok en siste fernissering, siste justeringer, av bildene. Dette ble kalt Le jour de vernissage. Det er senere blitt vanligere å innby også andre interesserte, kjente mennesker, politikere og så videre. Det har medført en utvanning av bruken av begrepet og vernissasje brukes nå like gjerne om det den offisielle åpningen av utstillingen.
Harding County (New Mexico)
Harding Countys totale areal er 5,506 km² hvorav 2 km² er vann. I 2000 hadde fylket 810 innbyggere og administrasjonssenteret ligger i byen Mosquero. Fylket ble grunnlagt i 1921 og ble da utskilt fra Union og Mora fylke. Det har fått sitt navn etter USAs 29. president Warren G. Harding.
EM i fotball 2021 – Gruppe B
Gruppe B under Fotball-EM 2021 blir spilt mellom 12 og 21. juni 2021 på Parken stadion i København og på Krestovskij stadion i St. Petersburg. Gruppa består av, vertslandet , & vertslandet. De to beste lagene går videre til åttendedelsfinalen, der møter vinneren av gruppen andre plassen i gruppe A, gruppe D, gruppe E eller gruppe F, og andreplassen møter andreplassen i gruppe A. Hvis tredjeplassen i gruppa er blant de 4 beste tredjeplassene vil de møte vinneren av gruppe E eller gruppe F.
Wellington Arch
Wellington Arch er en triumfbue beliggende ved Hyde Park Corner i det sentrale London. Buen ble bygget i 1825–27, og er et av Londons mest kjente landemerker. Opprinnelig sto Wellington Arch noe nærmere Piccadilly, men den ble flyttet på 1880-tallet for å gi bedre forhold for den sterkt økende trafikken. Wellington Arch er en av to triumfbuer i London. Wellington Arch ble fredet i 1970. I 1999 overtok English Heritage ansvaret for Wellington Arch. Omfattende reparasjoner og renovasjoner ble gjennomført, og i 2001 ble buen åpnet for publikum.
EM i fotball 2021 – Gruppe B
Danmark – Finland
I det 43. minutt ble kampen suspendert etter at den danske midtbanespilleren Christian Eriksen kollapset på banen på grunn av hjertestans. Eriksen ble overført til et lokalt sykehus hvor han ble stabilisert. Kampen ble gjenopptatt klokka 20:30, med de siste fire minuttene av første omgang før en pause på fem minutter.
Wellington Arch
Bygging
I 1824 ga the Office of Woods and Forests Decimus Burton (1800-1881) i oppdrag å utforme nye inngangsporter til de kongelige parker. Opprinnelig lagde Burton en beskjeden inngangsport til Green Park og en større inngangsport til Hyde Park. Men siden inngangsporten i praksis ville bli en inngang til Buckingham Palace, ville det være respektfullt overfor monarken at inngangsporten måtte være større og mer utsmykket enn inngangsporten til Hyde Park. Burton lagde derfor et nytt utkast, denne gang som en triumfbue, med rik utsmykking og en gullbelagt quadriga på toppen. I mai 1826 ble utkastet, eksklusiv statuen, godkjent. I 1828 nærmet begge inngangsportene seg ferdigstillelse. Kostnadene til inngangsporten til Green Park hadde oversteget Burtons anslag, og myndighetene nektet å betale for skulpturen på toppen, blant annet siden moderniseringen av Buckingham Palace hadde blitt mye dyrere enn forventet. Burtons bue ble ferdig, men uten mesteparten av den tiltenkte utsmykningen.
Wellington-statuen
På 1830-tallet vedtok the Wellington Memorial Committee å hedre Wellington med en stor rytterstatue på toppen av Wellington Arch. Vedtaket skapte strid, både internt i komiteen og i offentligheten, og utløste opphetede debatter i presse og parlament. Komiteen nektet å inngå kompromisser av noe slag. Oppstandelsen nådde sitt høydepunkt da statuen, den største noen sinne, ble satt på buen i 1846, tilsynelatende for en prøveperiode. Statuen ble kritisert for å være stygg og for stor for buen. Regjeringen forlangte at statuen skulle fjernes, men Wellington truet med å trekke seg fra alle sine offentlige stillinger dersom statuen ble fjernet. Regjeringen bøyde av, og statuen ble stående.
Flytting
På 1870-tallet var Hyde Park Corner beryktet for trafikk-kork, og i 1880 tok den nye regjeringen initiativ til å bygge en ny vei mellom Piccadilly og Grosvenor Place. Dette betød at triumfbuen måtte flyttes et kort stykke i sørvestlig retning. Buen ville nå stå vendt mot Constitution Hill i øst. Medlemmer av the Royal Academy oppfordret sterkt regjeringen til samtidig å fjerne den gigantiske statuen av Wellington. Demontering av buen begynte i februar 1883. Opprinnelige planer om å smelte om statuen og lage en mindre ble skrinlagt etter protester fra offiserer i hæren. Statuen ble i stedet gjenreist på en ny sokkel nær Garrison Church i Aldershot, hvor den fremdeles står. Rundt 1885 var buen gjenoppbygd på sitt nåværende sted. En politistasjon holdt til i buen, og i 1886 ble en telegraflinje strukket til stasjonen, noe som indikerte at buen var helt ferdig.
Eksteriør
Fasaden er dekket av Portland-stein. Bak fasaden finnes en struktur av murstein. Wellington Arch har en stor bueåpning, med korintiske søyler på hver side. Også andre detaljer i korintisk stil pryder bygningen. Burtons design er en variant av neoklassisk arkitektur, men der 1800-tallets teknologi er brukt. Taket på den øverste etasjen utgjør sokkelen for the Quadriga. Ikke så mye mer pynt finnes på buen, bortsett fra panelene på sidene pyntet med girlandere. Det er samtidig mulig å se at Burton hadde planlagt mer dekorasjoner. De store portene av støpejern, utformet av Burton, er eksempler på fremragende jernstøping fra tidlig 1800-tall.
The Quadriga
Etter flyttingen var det ingen statue på buen. I 1891 stilte skulptøren Adrian Jones (1845-1938) ut en modell av en quadriga kalt "Triumph". Prinsen av Wales mente at statuen ville være en passende utsmykning på den nyoppbygde Wellington Arch. Innledningsvis fantes det ingen penger, men en donasjon på om lag 20 000 pund fra Herbert Stern gjorde det mulig for Jones å starte arbeidet med statuen. Edward III var personlig interessert i arbeidet. Den endelige bronseversjonen ble satt på Wellington Arch i 1911-12. The Quadriga ble renovert i 2000.
Eriocottidae
Eriocottidae er en liten familie av sommerfugler som hører til gruppen Tineoidea. Gruppen er representert på alle kontinenter bortsett fra Antarktis og Nord-Amerika, hovedsakelig i områder med middelhavsklima. Av de rundt 70 beskrevne artene forekommer sju i Europa, alle rundt Middelhavet. Lite synes være kjent om deres biologi.
Utbredelse
Eriocottidae lever helst i områder med middelhavsklima, det vil si forholdsvis varmt og tørt, men med markerte årstider. De finnes også i tropene, men ikke i kjølige områder. De aller fleste artene lever i den gamle verden, men flere arter i slekten Crepidochares finnes i Colombia og Venezuela (Davis 1990).
Eksterne lenker
Deuterotinea casanella, hann og hunn. Fra Lepidoptera of Crimea, foto: Vladimir Savchuk:
San Miguel County (New Mexico)
San Miguel County er et fylke i den amerikanske delstaten New Mexico. Det ligger i de sentrale delene av staten og det grenser mot Mora County i nord, Harding County i øst, Quay County i sørøst, Guadalupe County i sør, Torrance County i sørvest og mot Santa Fe County i vest.
San Miguel Countys totale areal er 12 265 km² hvorav 48 km² er vann. I 2000 hadde fylket 30 126 innbyggere og administrasjonssenteret ligger i byen Las Vegas som også er fylkets største by. Fylket ble grunnlagt i 1852 og er et av de ni opprinnelige fylkene i delstaten.
Bjelland skytebane
Bjelland skytebane er en skytebane ved Trygsland i Lindesnes kommune.
Møbeltapetserer
En møbeltapetserer bygger opp underlag av bæreduk og fjærer, binder fjærene sammen og monterer på stoppmaterialer. Til slutt blir dette trukket med trekkmateriale i hud eller møbelstoff som man skjærer til.
En viktig del av arbeidet er vurdering av stilart, valg av materialer til møbelets enkelte deler, tilskjæring og stansing av forskjellige typer materialer og møbelsøm. En møbeltapetserer arbeider ofte i små verksteder eller møbelbedrifter og arbeidsoppgavene er for det meste spesialoppdrag.
Til forskjell fra industritapetserfaget består arbeidet i møbeltapetserfaget av mye håndarbeid, og materialene som brukes er naturmaterialer som hestetagl, krøllhår, alfagress, jute, silke med mere.
Utdannelse
I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og tekstil.
Møbeltapetsererfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Poltergeist (film)
Poltergeist er en amerikansk skrekkfilm fra 1982 med Craig T. Nelson og JoBeth Williams i hovedrollene. Regi var ved Tobe Hooper mens Frank Marshall og Steven Spielberg var produsenter. Spielberg var også med på å skrive manus.
Filmen fikk to oppfølgere: Poltergeist II: Den andre siden (1986) og Poltergeist 3 (1988). I 2015 kom en nyinnspilling med Sam Rockwell i hovedrollen.
Handling
Familien Freelings – en typisk amerikansk kjernefamilie – lever et fredelig liv i en idyllisk amerikansk forstad. Uten forvarsel brytes idyllen av onde, overnaturlige krefter som trenger inn i hjemmet. Det viser seg at boligområdet der de bor er bygd oppå en gammel kirkegård. Det som til å begynne med var små, harmløse hendelser utvikler seg etter hvert til å bli dødsens alvor, særlig når husets femårige datter blir bortført av åndene.
Intility
Intility er et norsk IT-selskap og leverandør av IT-driftstjenester. Selskapet ble etablert i 2000. Intility holder til i Schweigaards gate 39 på Grønland (Oslo). Selskapet har også avdelingskontorer i Trondheim, Bergen og Stockholm. Per juni 2021 har firmaet over 400 ansatte.
Historikk
Selskapet ble grunnlagt våren 2000 av Trygve Skibeli, som hadde bakgrunn fra IBM. Andreas Hisdal overtok våren 2015 stillingen som daglig leder etter Erik Bakkejord, en av grunnleggerne av det norske, nettbaserte rekrutteringsselskapet Stepstone (opprinnelig JobShop). Bakkejord ble fra samme tidspunkt arbeidende styreleder i selskapet.
Sponsorater
I 2017 offentliggjorde fotballklubben Vålerenga at deres nye arena skulle bære navnet Intility Arena. Det samme budskapet ble gitt i en pressemelding fra Intility. Navngivningen bygget på en avtale mellom Vålerenga og Intility om at Intility i en periode på ti år skulle betale en større sum penger til sportsklubben.
Harald Hårfagres saga
Harald Hårfagres saga er den tredje av kongesagaene i Snorre Sturlasons Heimskringla, etter Ynglingesagaen og Halvdan Svartes saga. Snorres kongesagaer er skrevet på Island på 1220-tallet.
Bakgrunn og kildemateriale
Islendingen Snorre var født i 1179 og var i Norge i to år fra 1218 til 1220. Han reiste i løpet av disse årene mye rundt i Norge, og vi må anta at han skaffet seg mye kunnskap om norsk historie både fra muntlige og skriftlige kilder.
Skrivekunsten i Norge hadde fram til kristendommen ble innført bestått av runeinnskrifter som var dårlig egnet for skriving i større format. Med innføringen av det latinske alfabetet og pergamentet rundt årtusenskiftet ga det seg etter hvert tekniske muligheter til skriving av historiske verk. Den første historieskriveren vi kjenner til i Norge er Theodoricus monachus (Tjodrek eller Tore munk) som skrev Historien om de gamle norske kongene på latin en gang mellom 1177 og 1188. I utlandet fantes det allerede et verk ved navn Historia Norvegiæ av en ukjent forfatter sannsynligvis mellom 1160 og 1175. Rundt 1190 ble historiekrøniken Ågrip (Ágrip af Nóregs konunga sögum) skrevet som den første kjente historien om Harald Hårfagre på norrønt mål. Forfatteren her er ukjent. Krøniken Fagrskinna ble skrevet rundt 1220 og regnes også for å være en verdifull kilde for Snorres saga om Harald.
Etter at Snorre kom tilbake til Island i 1220 fullførte han sin Edda. Han gikk så i gang med å skrive Olav den helliges saga. Denne sagaen plasserte han så inn i sin historie om de norske kongene, Heimskringla.
Sagaens innhold
Sagaen er inndelt i 44 kapitler. Den følger etter sagaen om hans far som Snorre mente var Halvdan Svarte, og etterfølges av Håkon den godes saga – Haralds sønn.
Sagaen innledes med at Harald tar over kongedømmet etter far sin ti år gammel. Snorre hevdet at Halvdan hadde sitt kongesete på Ringerike eller Hadeland, og kongedømmet omfattet deler av det indre østlandsområdet. Etter Halvdans død prøvde flere lokale småkonger å ta over riket hans, men Harald forsvarer det med hjelp av sin morbror Guttorm. Sagaen forteller videre om Haralds frieri til kongsdatteren Gyda Eiriksdatter som nektet å gifte seg med en som var konge over et så lite rike. Hun gis dermed æren for å ha ansporet til Haralds samlingsverk. Alt dette regnes som oppdiktet.
Snorre beretter videre om Haralds ferd til Trøndelag, hans seirer der, og hans videre ferd til Møre. Her siterer Snorre fra skalden Torbjørn Hornkløves dikt Glymdråpa. Litt senere i sagaen siteres også skalden Øyvind Skaldespiller. Dette regnes som oppdiktet, det er ikke tegn til at Harald hadde styringen over annet enn deler av Vestlandet.
Fra kapittel 13 fortelles det om at Harald var tilbake i Viken etter å ha lagt under seg hele Vestlandet. Han la nå under seg kongedømmet Vingulmark. Kapittel 16 og 17 forteller om Haralds kamper i Gøtaland (Sverige), før sagaen i kapittel 18 beretter om slaget i Hafrsfjord som ga Harald en definitiv posisjon som konge over hele Norge. Alt dette regnes som oppdiktet.
Etter seieren ved Hafrsfjord forteller sagaen at Harald hentet giftet seg med Gyda. De fikk 5fembarn. Sagaen er ellers raus med beretninger om Haralds koner og barn. Det nevnes en Åsa, en Svanhild, en Åshild, og tilslutt Ragnhild den mektige, datter til kong Eirik i Jylland. Det er der nevnt at han sendte fra seg ni koner da han fikk Ragnhild. Haraldskvedet som kanskje er diktet av Torbjørn Hornkløve, diktet i Steinar Schjøtts oversettelse:
Snorre forteller videre om at Harald fikk klippet håret sitt av Ragnvald mørejarl etter 10 år, og at han fikk navnet Hårfagre. Dette regnes som et opphavssagn uten kildeverdi.
I kapittel 32 fortelles om Haralds ferd til Orknøyene. Videre fortelles om hans forhold til kong Adalstein av England og om sønnen Håkon, den senere Håkon den gode, som ble satt til oppfostring hos ham.
I de siste kapitlene fortelles det om at Harald satte sin sønn Eirik Blodøks til å styre landet. Kong Eirik har ikke fått noen egen saga etter seg, men han omtales kort i denne sagaen og i den etterfølgende sagaen om halvbroren sin, Håkon den gode.
Litterær stil og kildeverdi
Når Heimskringla, med Harald Hårfagres saga, er blitt stående som noe av det ypperste i norrøn litteratur fra denne perioden så «skyldes det først og fremst at Snorre forener historisk kritikk og tenkning med genial fortellerkunst. Han komponerer omhyggelig, forbereder, skaper spenning, stigning og forventning, inntil avgjørelsen faller i en fortettet, dramatisk scene.» De andre kildene, som Ågrip og Fagrskinna, er kortfattede og nøkterne i formen, mens Snorre utbroderer og gir liv til handlingen og menneskene. Snorre viser en evne til å finne sammenhenger, motiver og årsaker. Han lar gjerne taler og samtaler krydre beretningen. Slike utsagn er selvsagt fri diktning, men de gir liv til fortellingen.
Gunvald Engelstad
Gunvald Engelstad (født 10. mai 1900 i Øksendal på Nordmøre, død 18. september 1972) var arbeiderpartipolitiker. Han var ordfører i Verran 1935–1942 og stortingsrepresentant for Nord-Trøndelag 1945–1965. Han var også konstituert ordfører i Verran fra freden i mai 1945 og ut året.
Harald Hårfagres saga
Litterær stil og kildeverdi
Snorre Sturlason regnes som regel å ha lav kildeverdi, da han ikke skilte mellom det han visste og det han diktet.
Bestemorenga skytebane
Bestemorenga skytebane er et område med flere skytebaner og er en del av Bestemorenga sports- og idrettspark. Den ligger ca seks km fra Bodø sentrum.
Harald Hårfagres saga
Skriftlige overleveringer
Den eneste skriftlige kilden til Snorres kongesagaer fra middelalderen som er bevart er Codex Frisianus fra ca 1330. De andre nedtegnelsene gikk tapt i en biblioteksbrann i København i 1728.
Gunvald Engelstad
Privatliv
Han ble født på småbruket Engelstad i Øksendal som sønn av gårdbruker og smed Edvard Gustavsen Engelstad og Marit Ivarsdatter Smistad. Faren kom fra Lardal som smed, og gården ble utskilt fra morfarens gård, Smistad, i 1896.
Bestemorenga skytebane
Området består av baner for pistol-, rifle- og leirdueskyting. Disse driftes av Bodø Østre Skytterlag, Bodø Sportskytterklubb og Bodø Jeger- og fiskerforening (BJFF). BJFF drifter både elgbanen og leirduebanen via hhv elgbaneutvalget og leirduebaneutvalget.
Gunvald Engelstad
Privatliv
Etter fortsettelsesskolen var Gunvald Engelstad gårdsarbeider, og gikk i lære som smed 1915–1916. Fra 1920 var han smed og reparatør ved ulike anlegg, og kom i løpet av 1920-årene til Nord-Trøndelag, hvor han var reparatør ved Follafoss Tresliperi 1925–1940 og smed i veivesenet 1940–1943.
Bestemorenga skytebane
Leirduebanen
Historisk sett var formålet med leirduebanen å skape gode jegere før jakten. Slik at disse kunne trene tilstrekkelig for å bli gode skyttere. Dette for å unngå skadeskyting av dyr og farlige situasjoner med våpen.
Gunvald Engelstad
Politisk liv
Engelstad var formann i Verran-avdelingen av Norsk Arbeidsmandsforbund og Norsk Papirindustriarbeiderforbund fra 1920-årene, og satt som formann i Verran AUF 1928–1933, Inntrøndelag AUF 1929–1940 og Verran arbeiderparti 1931–1934, foruten medlem av AUFs landsstyre 1938–1940. Engelstad var ordfører i Verran 1935–1942 og fra freden i 1945 til nytt kommunevalg samme høst. På samme måte som andre ordførere sendte han i 1941 en rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.
Bestemorenga skytebane
Leirduebanen
Leirduebanen på Bestemorenga åpnet første gang på 1960-tallet, og ble tidlig på 1990-tallet flyttet noen hundre meter opp til der den ligger i dag. Klubbhuset ble bygget på 1990-tallet, etter å ha fått tomt fra Bodø kommune. Skyteområdene ble overført fra Nordland fylkeskommune. BJFF eier i dag alle områdene selv.
Leirduebanen består av tre baner, derav to rene trap-baner og en bane med mulighet for å skyte trap-, sporting- og skeet-skyting.
Gunvald Engelstad
Politisk liv
I 1943 ble han arrestert av okkupasjonsmakten, og satt fengslet på Falstad, Vollan og Grini frem til frigjøringen i 1945. I 1945 fungerte han også som formann i Inntrøndelag arbeiderparti, og stod sentralt i å gjenreise partiorganisasjonen i Trøndelagsfylkene allerede fra fangenskapet på Grini.
Euamyia
Euamyia er en slekt av biller som hører til familien praktbiller (Buprestidae).
Gunvald Engelstad
Politisk liv
Engelstad var innvalgt på Stortinget fra Nord-Trøndelag 1945–1965, og satt i Stortingets finans- og tollkomité 1945–1949 og Stortingets skog-, vassdrags- og industrikomité 1950–1965. Engelstad var styremedlem i A/S Fosdalens Bergverk 1946–1970, de siste 18 årene som styrets viseformann.
Euamyia
Utseende
En middelsstor, noe avlang, mørkt kobberaktig metallisk glinsende praktbille. Hodet er rundet. Dekkvingene er bredest langt bak.
Utbredelse
Arten er utbredt i den neotropiske økosonen.
Silas Marner
Silas Marner er en amerikansk stumfilm fra 1916, regissert av Ernest C. Warde.
Handling
Etter å ha blitt feilaktig anklaget for drap og ran, forandrer en tidligere vennlig og selskapelig vever seg til en langt mer bitter og ensom gammel gnier.
Izium
Izium (ukrainsk: Ізюм) er en by ved elva Donets i Kharkiv oblast (fylke) øst i Ukraina. Den er det administrative senteret i Iziumskyj rajon (kommune), men byen er også en egen rajon i oblasten og ligger kring 120 km sørøst for Kharkiv.
Navn
Izium betyr rosiner på russisk (Изюм). Byens våpen viser tre drueklaser, og det er belagt at det på 1600-tallet bar vindyrking her. Den russiskfødte tyske slavist Max Vasmer tilbakeviste imidlertid denne etymologien i stitt standardverk on russiske stedsnavn; han mener at bynavnet antagelig stammer fra krimtartarenes språk og opprinnelig komm fra senkning (tatarisk: üzän) eller elveløp. Høyst sannsynlig er det avledet fra elven Izjumets.
Izium har togforbindelse til Kharkiv og Luhansk. Den lokale industri omfatter veibygging, mursteinsproduksjon, bryggeri og optisk utstyr.
Historie
Byen ble først nevnt i 1571 i samband med krimtatarer på krigsstien, og Izium ble et senter i Sloboda Ukraina. Izium fikk byrettigheter i 1639. Et kosakkregiment holdt til her mellom 1688 og 1765. Byen var en del av krigsskueplassen under andre verdenskrig. Den var omfattet av kampene under første, andre og tredje slag ved Kharkov.
Stevie Wonder
Stevland Hardaway Morris (født Stevland Hardaway Judkins, 13. mai 1950 i Saginaw, Michigan), bedre kjent som Stevie Wonder, er en amerikansk låtskriver, sanger, pianist og harmonikaspiller. Han ble først kjent under artistnavnet Little Stevie Wonder i 1962.
Izium
Historie
For å etterkomme lovene om av-kommunistifisering, ble byens Lenin-plass omggjort til John Lennon-plassen i februar 2016.
Rubizjne
Rubizjne (ukrainsk: Рубіжне) er en by i Luhansk oblast (fylke) i Ukraina. Byen har omkring 60,000 innbyggere (2011).
Izium
Historie
I begynnelsen av Russlands invasjon av Ukraina i 2022 ble Izium erobet av russiske styrker, men i september 2022 ble de drevet bort av ukrainske styrker. Deretter fant det lokale politi en massegrav med 440 lik, og flere av dem hadde spor etter tortur. Mer enn 80 % av byens infrastruktur var ødelagt, og 70 % av fleretasjebygningene likeså. Byens administrasjon anslo at om lag tusen mennesker mistet livet under den russiske okkupasjon. Etter frigjøringen av byen i september 2022 ble 10 torturkamre funnet. Menneskerettighetsgruppen Human Rights Watch intervjuet vitner som fortalte at de russiske okkupantene brukte elektriske støt, vanntortur og andre torturmetoder.
Stevie Wonder
Stevie Wonder er kjent for sanger som blant andre «I Just Called to Say I Love You» (som også vant Oscar for beste sang), «I Wish», «You Are the Sunshine of My Life», «As», «Sir Duke» og «Isn't She Lovely».
Liv og karriere
Da Wonder lå i kuvøse på grunn av tidlig fødsel fikk han trolig for mye oksygen og mistet synet. Allerede da Wonder var i sjuårsalderen begynte han å spille piano, trommer og munnspill. I 1961 signerte han en tiårsplatekontrakt med Tamla Motown. Det var da at moren hans skiftet hans etternavn til Morris. Da han var tolv kom den første plateutgivelsen.
Med sitt jazzede Toots Thielemans-aktige harmonikaspill (kromatisk) har Wonder også spilt på en del av Herbie Hancocks jazz-utgivelser. Han bidro til å plassere synthesizeren i popmusikkens sentrum. Wonder har vært gjest på innspillinger med Busta Rhymes, Sting, Barbra Streisand, Paul McCartney, Frank Sinatra, The Beach Boys, Eurythmics, Snoop Dogg, Babyface samt flere andre.
Per 2018 hadde Stevie Wonder mottatt 25 amerikanske Grammy-priser. I 1989 ble han innvotert i Rock and Roll Hall of Fame. Han har fikk en stjerne på Hollywood Walk of Fame i 1994 og i 1999 ble han tildelt MusiCares Person of the Year. Wonder har i alt ti førsteplasser på de amerikanske hitlistene og har hatt mer enn 30 hits på topp ti-listen. Wonder hadde per 2018 9 barn.
I august 1980 spilte Stevie Wonder i Drammenshallen. 20. september 2008 spilte han i Vikingskipet på Hamar. Søndag 18. juli 2010 var Stevie Wonder i Bergen hvor han holdt sin tredje konsert i Norge i 2010. Sommeren 2014 besøkte han Kongsberg Jazzfestival, på deres 50-årsjubileum.
Inspirasjonskilde
Wonder har vært en stor inspirator for atskillige musikere og mange av hans sanger er blitt innspilt av andre sangere som blant annet «Pastime Paradise» som i Coolios versjon het «Gangsta's Paradise», «As» av George Michael og «I Wish» som Will Smith brukte til filmen Wild Wild West. Blant de artistene som oppgir Wonder som én av de viktigste inspirasjonskildene kan Michael Jackson, Alicia Keys, Maria Carey, George Michael, Sting, Justin Timberlake, Kanye West samt Red Hot Chili Peppers nevnes.
Diskografi
Album (studio, live og soundtrack album)
Samlingsalbum
Singler (utvalg) 1962–1969
Rubizjne
Byen begynte å vokse da det ble bygd en jernbanestasjon her i 1904.
Stevie Wonder
Diskografi
1970–1979
Rubizjne
Det ligger en kjemisk og en farmasøytisk fabrikk i byen.
Stevie Wonder
Diskografi
1980–1989
Ilha Grande
Ilha Grande kan vise til:
Porto (andre betydninger)
Porto kan vise til:
Kjersti Borgen
Hun var medlem av Statens flyktningesekretariat og av Buvik-utvalget. I 1983 stilte hun til nestledervalg i Senterpartiet, men partiet valgte Anne Enger Lahnstein.
Borgen er utdannet adjunkt og var blant undervisningsinspektør i Elverum.
Rapport
Rapport har flere betydninger:
Beautiful Creatures
Beautiful Creatures er første boken i Caster Chronicles-serien på fire bøker, skrevet av Kami Garcia og Maragareth Stohl. I 2013 ble det laget en film basert på bøkene, hvor handlingen fra alle fire bøken er mikset sammen og gjort om til en ny historie med samme plott.
Handling
Ethan Lawson Wate er en 16 år gammel gutt. Hans sterkeste ønske er å forlate den lille byen, Gatlin. En dag flytter den mystiske Lena Duchannes til byen for å bo med sin onkel, den mystiske Old Man Ravenwood. Det går rykter om at Ravenwood er gal, og kommer bare ut om natten for å kvitte seg med likene til ofrene han skal ha drept. Ethan blir kjent med Lena, og de utvikler sterke følelser for hverandre. Lena forteller Ethan sannheten om seg selv og familien sin. De er manere, Casters på engelsk, men de er ikke som andre manere. Duchannes familien er forbannet, og det har de vært siden krigen mellom statene. Ethans tipp-tipp-tipp-oldefar, Ethan Carter Wate, og Lenas tip-tip-tip-oldemor, Genevieve Katherine Duchannes, var bundet sammen av en sterk kjærlighet, Men da Ethan Carter Wate ble drept under krigen, prøvde Genevieve å gjenopplive han ved å bruke en trylleformel fra den mørke boka «The Book of Moons». Trylleformelen virket ikke, men forbannet Genevieve, så ingen av de kommende Duchannesene kunne velge om de ville bli gode manere eller onde manere. Vanlige manere kan velge om de vil bli gode eller onde, Duchannes familien blir gode eller onde på sin sekstenårs-dag, ut ifra hvordan de har vært tidligere. På engelsk heter det Claiming. Lenas kusinn, den onde Ridley Duchannes, dukker opp under en familiemiddag. Hun er en sirene, og kjennetegnet hennes i boken er at hun alltid går rundt med en kirsebær-kjærlighet i munnen. Ethans bestevenn Wesley Jefferson Lincoln «Link» faller for Ridley, og det skaper problemer. En natt hjemme hos Ethan finner Ethan ut at det var Ridley som drepte moren til Ethan for noen år siden. Han finner også ut at moren hans, Lila Evers, jobbet som bibliotekar i maner biblioteket (Lunae Libri), som lå under det vanlige biblioteket. Det er mange viktige personer som ikke er nevnt i denne teksten, blant annet hushjelpen til Ethan, Amma, faren til Ethan som gjemmer seg inne på kontoret sitt og later som om han skriver bøker, Mitchell Wate, bibliotekaren som også jobber i maner biblioteket, Marian Ashcroft, Jackson Higsh populære jenter, Emily Asher og Savannah Snow, og moren til Link, Mrs. Lincoln, som er besatt av den onde moren til Lena, Sarafine Duchannes. Mange bi-personer, som engelsklæreren til Ethan og Lena, Lillian English, er viktige for handlingen, men dette viser seg ikke før i de neste bøkene, Beautiful Darkness, Beautiful Chaos, og Beautiful Redemption''.
Karakterer
Karakteroversikten omfatter alle bøkene.
Maner typer
Her står litt om de forskjellige type manere som blir nevnt i boken.
Areal (andre betydninger)
Areal kan vise til:
Beautiful Creatures
Maner typer
Cataclyst - Mørk - har evne til å kontrollere været, kontrollere tiden (Ikke vanlig), kelting* (også spesielt), fordreielse av virkeligheten
Natural - Lys - har samme evner som en Cataclyst, bare at de er gode manere.
Prinsessen på erten
Prinsessen på erten er et eventyr av den danske forfatteren H.C. Andersen skrevet i 1835. Eventyret handler om en prins som så gjerne vil ha en prinsesse, men han vil forsikre seg om at der er en ordentlig prinsesse. Etter å ha lett lenge finner ikke prinsen en ordentlig prinsesse. Men en uværsdag dukker det opp en prinsesse på slottet. Den gamle dronningen bestemmer seg for å sette denne prinsessen på en prøve og på soveværelset legger hun en ert på bunnen av sengen. Så tar hun tyve madrasser og legger dem over erten og så enda tyve edderduns dyner ovenpå madrassene. Den neste morgenen spør de henne hvordan hun har sovet. Da prinsessen sier at hun har sovet skrekkelig dårlig og at hun nesten ikke lukket et øye i løpet av hele natten skjønner de at hun er en ordentlig prinsesse og prinsen tar henne til kone.
Beautiful Creatures
Maner typer
Sybil - Lys / mørk - kan lese hva folk har gjort og hva de tenker og føler ved å se på fjesene deres. Kan også avsløre illusjonister.
Palimpsest - Lys / Mørk - om de går inn i et rom ser de hva som har skjedd i fortiden og fremtiden, samtidig som de der virkeligheten. Sybiler kan visst nok ikke lese dem, fordi det er for mye som foregår i hodene deres på en gang.
Evo (Evolvers) - Lys / Mørk - har evne til å endre utseende (shape shifting), kelting*, tankekontroll (slik som sirener).
Sirene / Siren - Mørk - Kan få dødelige og manere til å gjøre eller si akkurat hva de vil. Kan ha en "utløser" / trigger, Ridley har f.eks. en rosa kjærlighet.
Skifter / Shifter - Lys / Mørk - ofte forvekslet med illusjonister, har skiftere evne til å endre hvordan ting er (shape shifting).
Illusjonist / Illusionist - Lys / Mørk - har evne til å endre hvordan ting ser ut, kan ikke lure Sybiler.
Diviner - Lys / Mørk - har evne til å se inn i fremtiden, men som manere er de sterkere enn synske (dødelige, slik som Amma).
Helbreder / Thaumaturge - Lys / Mørk - har evne til å helbrede.
Empath - Lys / Mørk - har evne til å få andre maneres evner i en viss tid.
Necromancer - Lys / Mørk - har evne til å gjøre ekstreme ting, som å vekke de døde til live. De har også evne til å kommunisere med spøkelser mye bedre enn synske.
Telepatør / Telepath - Lys / Mørk - har evne til å lese tankene til folk, ulikt Sybil, som kan lese alt om hvor de har vært, hvem de har vært med, og mye mer.
Cypher - Lys / Mørk - har evne til å oversette et hver språk de kommer borti (skriver, leser, kropsspråk), og oppdage kraftfelt.
Evanecent - Lys / Mørk - har evne til å få ting til å forsvinne, for å så å dukke opp igjen i deres eie.
Seer - Dødelig - Kan spå fremtiden og kommunisere med åndene.
Bibleotekar / Keeper - Dødelig - Jobber på manerbiblioteket, Lunae Libri.
Veiviser - Dødelig - viser vei
kelting=telepatering, kommunisere via tanker
Filmatisering
Filmen med samme tittel er skrevet og regissert av Richard LaGravenese basert på Kami Garcia og Margaret Stohls roman med samme navn. Alden Ehrenreich, Alice Englert, Jeremy Irons, Viola Davis, Emmy Rossum, Thomas Mann og Emma Thompson spiller hovedrollene.
Den hadde norsk premiere 15. februar 2013.
Olaf Kullmann
Olaf Bryn Kullmann (født 2. juli 1892 på Stord, død 9. juli 1942 i Sachsenhausen) var en norsk offiser og pasifist. Han ble fradømt sin stilling i Forsvaret i 1933 etter det som ble kjent som Kullmann-saken, og startet senere Folkereisning mot krig i 1937.
Bakgrunn
Under første verdenskrig utdannet Kullmann seg til marineoffiser, og han ble løytnant i 1916. Kullmann var så stasjonert på torpedobåt som fartøyssjef. Etter freden kom begynte han å studere juss, og i 1923 ble han cand.jur. Han arbeidet deretter som sakfører forskjellig steder i landet, før han i 1930 gikk inn i aktiv tjeneste i Forsvaret igjen.
«Kullmann-saken» i 1932
Kullmann var nær å skape regjeringskrise høsten 1932 etter å ha holdt et innlegg på en antikrigskonkress i Amsterdam, i det som ble kjent som «Kullmann-saken». Mens han var ansatt i Forsvaret med kapteins grad uttalte han at Sovjetunionen var «verdens fredsgarantist», og oppfordret norske offiserer til streik i tilfelle krig. Tilbake i Norge ble han straks avsatt av marinens overkommando, men fikk samtidig støtte fra Martin Tranmæl og Arbeiderpartiet.
Forsvarsminister Vidkun Quisling valgte å bruke saken til å angripe Arbeiderpartiet, men fikk liten støtte for sin harde linje innad i regjeringen Hundseid. Quisling bad justisminister Asbjørn Lindboe stille Kullmann for retten for «organisert landsforræderi og forberedelse til krigsforræderi», men til slutt endte det med at det ble opprettet sivilsak mot Kullmann der han ble fradømt sin stilling.
Politisk karriere
Etter «Kullmann-saken» ble han fredsaktivist på heltid, og stiftet blant annet Fredspartiet der han stilte til valg i 1936. I 1937 dannet han Folkereisning mot krig. Han dro til Italia for å demonstrere mot invasjonen av Etiopia, men endte opp med å bli arrestert og utvist.
Under andre verdenskrig fortsatte Kullmann fredsarbeidet, noe som førte til at han ble arrestert av den tyske okkupasjonsmakten i 1941. Etter at han nektet å oppgi arbeidet ble han sendt til konsentrasjonsleiren Sachsenhausen i Tyskland, der han døde etter tre måneders fangenskap.
Arnulf Øverland har skrevet leilighetsdiktet Olav Kullmann om Kullmann i diktsamlingen Sverdet bak døren.
Natt på Manhattan
Natt på Manhattan (originaltittel: After Hours) er en amerikansk svart komedie fra 1985 skrevet av Joseph Minion og regissert av Martin Scorsese. Paul Hackett (Griffin Dunne), en newyorker, opplever en rekke eventyr og farer i det han prøver å finne sin vei hjem fra SoHo. I rollene finner vi Griffin Dunne, Rosanna Arquette, Teri Garr, John Heard, Linda Fiorentino, Tommy Chong, Cheech Marin, Dick Miller og Bronson Pinchot.
Torrance County
Torrance Countys totale areal er 8 666 km² hvorav 3 km² er vann. I 2000 hadde fylket 16 911 innbyggere og administrasjonssenteret ligger i byen Estancia. Fylket ble grunnlagt i 1903 og ble da utskilt fra Valencia og Bernalillo.
Natt på Manhattan
Handling
Paul Hackett møter Marcy Franklin ved en lokal kafé i New York City. Marcy forteller at hun bor sammen med en billedhugger som heter Kiki Bridges. Senere på kvelden, etter å ha ringt nummeret under påskudd av å kjøpe noe fra Kiki, tar Paul en drosje til leiligheten. I leiligheten møter han Kiki, som arbeider på en skulptur av en skrikende mann. Men i løpet av besøket kommer han over flere bevis som antyder at Marcy er vansiret av brannskader. Som et resultat av dette, og merkelige oppførselen fra Marcy, går Paul brått ut av leiligheten.
Parkveien 45
Parkveien 45, eller Villa Parafina, er statens representasjonsbolig i Oslo. Parkveien 45 var tidligere statsministerens offisielle bolig, men har ikke vært i brukt som dette siden 1907. Arbeidet som har pågått de siste ti årene for å utvide eiendommen, slik at det på nytt er mulig å bruke den som representasjonsbolig, er nå sluttført.
Huset ble opprinnelig bygget for grosserer Fredrik Sundt. Han handlet blant annet med parafin, og dette var opprinnelsen til navnet Villa Parafina. Huset ble kjøpt av staten i 1896, og fra 1898 til 1907 ble det brukt som statsministerbolig. Francis Hagerup var første statsminister som bodde i Parkveien 45. Her bodde også de første norske statsministrene etter 1905, men fra og med Wilhelm Christophersen (1908) var bygningen bolig for utenriksministeren, og utenriksminister Johannes Irgens (1910-1913) bodde her i hele sin periode.